1783年俄罗斯个势力开始进入高加索地区，因为宗教信仰个关系，俄罗斯对乔治亚提供保护，并且拥有乔治亚个宗主权。来勒1804年到1864年当中，格鲁吉亚诸邦相继被俄罗斯吞脱。到1921年2、3月间，格鲁吉亚个苏维埃政权建立，来勒1936年以独立加盟共和国个形式并到苏联里向，国家个名字也改称为格魯吉亞蘇維埃社會主義共和國。到1985年，苏联总统戈尔巴乔夫上台后，因为大力提倡开放与改革政策，苏联个各个加盟共和国相继开始有离心倾向，纷纷脫離苏联；来勒1990年，格鲁吉亚最高苏维埃通过决议，认为苏联联邦条约违反本国律法，同一辰光，该议会发表主权宣言，拿国名改成格鲁吉亚共和国。到1991年4月9日，乔治亚宣布脱离苏联独立。1993年12月，该国加入“独立国家联合体”，2008年8月12日因为战争原因宣布退出。1996年4月，“格鲁吉亚共和国”个名字被改成为格鲁吉亚。2003年发生玫瑰革命，总统谢瓦纳兹下台。该国个政策开始明显倾向西方。拿国旗、国徽侪改成中世纪传统个风格哉。